Jelaskan Pembilang gelung dari Gelung for dalam bahasa melayu

Dalam pengaturcaraan komputer, pembilang gelung ialah pemboleh ubah kawalan yang mengawal iterasi gelung (konstruk bahasa pengaturcaraan komputer). Ia dinamakan sedemikian kerana kebanyakan penggunaan binaan ini mengakibatkan pemboleh ubah mengambil julat nilai integer dalam beberapa jujukan teratur (contoh., bermula pada 0 dan berakhir pada 10, dengan tambahan nilai sebanyak 1 setiap kali iterasi).

Pembilang gelung berubah dengan setiap iterasi gelung, memberikan nilai unik untuk setiap lelaran individu. Pembilang gelung digunakan untuk memutuskan bila gelung patut ditamatkan dan untuk aliran atur cara meneruskan ke arahan seterusnya selepas gelung.

Tatanama penamaan pengecam lazim bagi pembilang gelung for menggunakan huruf pemboleh ubah i, j, dan k (dan seterusnya jika perlu), di mana i akan menjadi gelung paling luar, j bagi gelung dalaman, dsb. Urutan terbalik juga digunakan oleh sebilangan pengatur cara. Amalan ini bermula lebih awal dalam notasi matematik, di mana indeks bagi penjumlahah dan pendaraban selalunya diwakili i, j, dsb. Konvensyen alternatif ialah penggunaan huruf digandakan untuk indeks, seperti ii, jj dan kk, kerana ini membolehkan carian dan cari ganti yang lebih mudah daripada menggunakan satu huruf.